**Ministru kabineta noteikumu projekta “Grozījumi Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 13.jūlija noteikumos Nr.634 “Sabiedriskā transporta pakalpojumu organizēšanas kārtība maršrutu tīklā”” (turpmāk - Grozījumu projekts) nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas, kā arī ir iekļauts VSIA “Autotransporta direkcija” (turpmāk – Autotransporta direkcija) pienākumu, uzdevumu kopums un metodika, kā vērtēt un noteikt bezmaksas maršrutus. Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedriskā transporta pakalpojumu likuma 6.panta pirmā un desmitā daļa, 14.panta 2.1daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumu projekts ir izstrādāts, lai ieviestu Sabiedriskā transporta pakalpojumu likuma 14.panta 2.1daļu attiecībā uz pasūtītāja tiesībām ieviest bezmaksas sabiedriskā transporta pakalpojumus reģionālās nozīmes maršrutos.2020.gada 30.decembrī stājās spēkā grozījumi Sabiedriskā transporta pakalpojumu likumā (Nr.687/Lp13), kas noteic, ka Ministru kabinets nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas.Saskaņā ar Sabiedriskā transporta pakalpojumu likuma 14.panta 21.daļu, lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutu tīkla maršrutos (reisos), pasūtītājs, izvērtējot apdzīvotības blīvumu, iedzīvotāju pieprasījumu pēc sabiedriskā transporta pakalpojumiem, sabiedriskā transporta pakalpojumu pieejamību un sabiedriskā transporta pakalpojumu nodrošināšanai nepieciešamā valsts finansējuma apmēru, ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Ministru kabinets nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas. Izstrādājot grozījumu projektu ir ņemts vērā konceptuālais ziņojums “Reģionālās nozīmes sabiedriskā transporta attīstības koncepcija 2021–2030”[[1]](#footnote-1), kurā ir skaidrots, ka maršrutos, kas ir teritorijās ar zemu apdzīvotības blīvumu (balstoties uz Pilsonības un migrācijas lietu pārvaldes datiem par iedzīvotāju skaitu pagastos, 2018. gadā Latvijā bija 65 pagasti ar iedzīvotāju blīvumu četri un mazāk iedzīvotāji uz kvadrātkilometru) un pilda sociālo funkciju, ieņēmumi no pārdotajām biļetēm ir salīdzinoši zemi. Valsts dotāciju segums pār izdevumiem šādos maršrutos nereti pārsniedz 85%, tomēr šie maršruti tiek saglabāti, nodrošinot piekļuvi sabiedriskajam transportam mazapdzīvotajās teritorijās, tādējādi pildot sociālo funkciju. Ņemot vērā maršrutu rentabilitātes rādītājus, reisu skaits attiecīgajos maršrutos ir minimāls. Tāpēc, lai paaugstinātu sabiedriskā transporta pieejamību mazapdzīvotās teritorijās un stimulētu iedzīvotājus pēc iespējas vairāk izmantot sabiedrisko transportu konkrētajos maršrutus, tiek izvirzīts priekšlikums ieviest braukšanu bez maksas. Bezmaksas pārvadājumu nodrošināšana mazapdzīvotās teritorijās un maršrutos ar ļoti zemu rentabilitāti būtiski neietekmēs nepieciešamo valsts finansējumu to nodrošināšanai. Ņemot vērā koncepciju, tika izstrādāts Satiksmes ministrijas informatīvais ziņojums “Par reģionālās nozīmes sabiedriskā transporta pakalpojumu attīstību 2021.-2030.gadam” [[2]](#footnote-2), kā arī pieņemti grozījumi Sabiedriskā transporta pakalpojumu likumā, proti, 14.panta 2.1daļa noteic, lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutu tīkla maršrutos (reisos), pasūtītājs, izvērtējot apdzīvotības blīvumu, iedzīvotāju pieprasījumu pēc sabiedriskā transporta pakalpojumiem, sabiedriskā transporta pakalpojumu pieejamību un sabiedriskā transporta pakalpojumu nodrošināšanai nepieciešamā valsts finansējuma apmēru, ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Ņemot vērā iepriekš minēto, izstrādājot noteikumu projektu, tika ņemti vērā un iekļauti tādi kritēriju kvantitatīvie rādītāji, kas tika jau iepriekš definēti gan Autotransporta direkcijas konceptuālajā ziņojumā, gan informatīvajā ziņojumā “Par reģionālās nozīmes sabiedriskā transporta pakalpojumu attīstību 2021.-2030.gadam”, gan arī Sabiedriskā transporta pakalpojumu likuma deleģējumā un tā sākotnējās ietekmes novērtējuma ziņojumā (anotācija)[[3]](#footnote-3).Lai paaugstinātu sabiedriskā transporta pieejamību mazapdzīvotās teritorijās un stimulētu iedzīvotājus pēc iespējas vairāk izmantot sabiedrisko transportu maršrutos, kas apkalpo teritorijas ar zemu iedzīvotāju blīvumu un kuru rentabilitātes rādītāji ir ļoti zemi, paredzēts ieviest braukšanu bez maksas (tarifu tabulā noteikt braukšanas biļetes cenu 0.00 *euro*). Tādējādi nodrošinot infrastruktūras pieejamību visiem transporta infrastruktūras un pakalpojumu lietotājiem, neatkarīgi no to dzīvesvietas, materiālā un sociālā stāvokļa. Transporta nozarē ir būtiski nodrošināt transporta infrastruktūru līdzsvarotai valsts un tās teritoriju attīstībai un cilvēku labklājības nodrošināšanai. Plānots, ka aptuveni 20 maršrutos visos plānošanas reģionos, izņemot Rīgas plānošanas reģionu, sabiedriskā transporta pakalpojumi reģionālās nozīmes maršrutos (reisos) tiks nodrošināti bez maksas (turpmāk – bezmaksas maršruti). Autotransporta direkcija ir identificējusi potenciālos bezmaksas maršrutus, tomēr to daudzums varētu mainīties, ņemot vērā aktuālos datus un izvērtējot kritēriju kvantitatīvos rādītājus. Ņemot vērā, ka šāda bezmaksas maršrutu ieviešana tiek īstenota pirmo reizi, Autotransporta direkcija pēc gada (2022.gada septembrī) veiks šī risinājuma izvērtēšanu, kā arī kritēriju kvantitatīvo rādītāju analīzi un nepieciešamības gadījumā tos pārskatīs, ņemot vērā risinājuma virzību un attīstību, kā arī izvērtējot apstiprināto bezmaksas maršrutu funkcionalitāti, pieprasījumu un citus objektīvus rādītājus.Ņemot vērā iepriekš minēto, ir izstrādāts Grozījumu projekts, kas paredz papildināt Ministru kabineta 2010.gada 13.jūlija noteikumus Nr. 634 “Sabiedriskā transporta pakalpojumu organizēšanas kārtība maršrutu tīklā” (turpmāk – Noteikumi) ar jaunu V.2 nodaļu, kurā ir noteikti kritēriju kvantitatīvie rādītāji un kritēriju noteikšanas metodika bezmaksas maršrutu noteikšanai. Četri kritēriji, pēc kuriem tiks atlasīti bezmaksas maršruti: 1. apdzīvotības blīvums ir mazāks par četriem iedzīvotājiem uz vienu kvadrātkilometru, kas raksturo, ka teritorija ir mazapdzīvota;
2. ieņēmumi no pārdotajām biļetēm un nesaņemtie ieņēmumi no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīviem aktiem, maršrutā nepārsniedz 15%, kas raksturo to, ka iedzīvotāju pieprasījums pēc sabiedriskā transporta pakalpojumiem ir neliels;
3. reisu skaits reģionālās nozīmes maršrutā nepārsniedz 6 reisus dienā, kā arī nav pieejami citi sabiedriskā transporta pakalpojumi uz pagastu, kurā atrodas maršruta galapunkts, vai apļveida maršrutos uz pagastu, kurā pietura atrodas pagastā ar zemāko apdzīvotības blīvumu, tādējādi sabiedriskā transporta pakalpojumu pieejamība ir ierobežota;
4. valsts no savas puses sedz vairāk nekā 85% izmaksu, kas rodas, lai maršrutu uzturētu.

Grozījumu projektā ir iekļauts Autotransporta direkcijas pienākumu un uzdevumu kopums un metodika, kā vērtēt un noteikt bezmaksas maršrutus. Proti, Autotransporta direkcija kalendārā gadā līdz 1.martam pārskatīs apdzīvotības blīvumu pagastos, reģionālas nozīmes maršrutu (reisu) rentabilitātes rādītājus un reisu skaitu maršrutos, kā arī nepieciešamo valsts finansējuma apmēru un, ja izpildīsies visi norādītie kritēriji, līdz kalendārā gada 1.aprīlim iesniegs Sabiedriskā transporta padomei priekšlikumus par bezmaksas maršrutiem. Jāatzīmē, ka Sabiedriskā transporta padome lēmumu par bezmaksas maršrutiem pieņems uz diviem gadiem ar nosacījumu, ka ik pēc sešiem mēnešiem no lēmuma pieņemšanas dienas Sabiedriskā transporta padome pārskatīs, vai bezmaksas maršrutos joprojām izpildās visi kritēriju kvantitatīvie rādītāji bezmaksas maršrutiem. Ņemot vērā to, ka pārbaudīti tiks bezmaksas maršruti, ieņēmumus rēķinās, pieņemot, ka pasažieri, kuriem pienākas braukšanas maksas atvieglojumi, kurus sedz valsts saskaņā ar spēkā esošajiem normatīvajiem aktiem sabiedriskā transporta pakalpojumu jomā, maksājuši pilnu biļetes cenu.. Tādējādi Autotransporta direkcija savas kompetences ietvaros veiks nepieciešamo pasākumu kopumu, lai nodrošinātu savlaicīgu uzraudzību un sniegtu objektīvus un uz datiem balstītus priekšlikumus Sabiedriskā transporta padomei. Grozījumu projekts paredz, ka Autotransporta direkcija datus par iedzīvotāju skaitu pagastā iegūst no Pilsonības un migrācijas lietu pārvaldes publicētās Fizisko personu reģistra statistikas attiecīgajā kalendārajā gadā un datus par pagasta platību no Valsts zemes dienesta iegūst tīmekļvietnē [www.vzd.gov.lv](http://www.vzd.gov.lv) vai Latvijas atvērto datu portālā <https://www.data.gov.lv> attiecīgajā kalendārajā gadā publicētajā pārskatā "Administratīvo teritoriju un teritoriālā iedalījuma vienību platības". Informācija par pagastu platībām tiek publicēta pārskatā "Administratīvo teritoriju un teritoriālā iedalījuma vienību platības" Valsts zemes dienesta tīmekļvietnē <https://www.vzd.gov.lv/lv/statistika-no-adresu-registra> un Atvērto datu portālā <https://www.data.gov.lv/dati/lv/dataset/administrativo-teritoriju-un-teritoriala-iedalijuma-vienibu-platibas>.Grozījumu projekts paredz, ka sākotnēji bezmaksas maršrutus apstiprinās līdz 2021.gada 1.septembrim un attiecīgi 2022.gada martā pārskatīs kritēriju kvantitatīvos rādītājus apstiprinātajos maršrutos.2020. un 2021.gada datu izmantošana kvantitatīvo rādītāju noteikšanai nebūsobjektīva, ņemot vērā būtisku pasažieru skaita kritumu sabiedriskajā transportā sakarā ar Covid-19 pandēmiju – t.sk. noteiktajiem drošības pasākumiem – attālināto mācību procesu, attālināta darba procesa organizēšanu darba vietās, tirdzniecības, ēdināšanas, sporta un izklaides vietu aizvēršanu, kā arī atļauju izmantot tikai 50% no sabiedriskā transporta ietilpības. Rezultātā ieņēmumi no pārdotajām biļetēm un nesaņemtie ieņēmumi no pasažieriem, kuriem pienākas braukšanas maksas atvieglojumi, kurus sedz valsts, ir būtiski samazinājušies salīdzinot ar iepriekšējiem gadiem, kad nebija noteikti ierobežojumi. Paredzams, ka pasažieru skaits būtiski palielināsies pēc ierobežojumu atcelšanas. Tādējādi, lai varētu veikt objektīvu datu apstrādi un izvērtētu, kurus reģionālās nozīmes maršrutus varētu noteikt kā bezmaksas, tiks izmantoti dati par 2019.gadu, nevis 2020.gada un 2021.gada dati. Līdz ar to Grozījumu projektā ir noteikts, ka sākotnēji tiek ņemti vērā dati par 2019.gadu.Grozījumu projektā tiek precizētas normas attiecībā uz prognozēto izmaksu un tarifa (braukšanas maksas) aprēķinu. Ievērojot to, ka ar Ministru kabineta noteikumu projektu “Grozījumi Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” (VSS-334)[[4]](#footnote-4) tiek svītrots Ministru kabineta 2015. gada 28. jūlija noteikumu Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 2.pielikums, kas ir Prognozēto izmaksu un tarifa (braukšanas maksas) aprēķins, tad ir nepieciešams veikt izmaiņas arī Noteikumos, tādējādi veidojot tiesisko noteiktību un neradot pretrunas starp diviem normatīvajiem aktiem. Grozījumu projektā tiek paredzēts, ka Autotransporta direkcija veic aprēķinu par ietekmi uz valsts budžeta izdevumiem dotētajā maršrutu tīklā, ja tajā tiek veikti grozījumi. Vienlaikus, ja atbilstoši Noteikumu 27.punktam tiek ierosināti maršrutu tīkla grozījumi, tad, lai varētu veikt pilnvērtīgu aprēķinu par ietekmi uz valsts budžeta izdevumiem, ir nepieciešams saņemt papildu informāciju, kas izriet no ierosinātajiem maršrutu tīkla grozījumiem, proti, kādas ir plānotā nobraukuma, plānoto pasažieru skaita izmaiņas, kā arī, kā viss iepriekšminētais ietekmēs ieņēmumu vai izdevumu apjomu. Papildus Grozījumu projektā veikti atsevišķu Noteikumu normu redakcionāli precizējumi, veidojot skaidrāku un saprotamāku regulējumu. Grozījumu projekts stāsies spēkā Oficiālo publikāciju un tiesiskās informācijas likumā noteiktajā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un Autotransporta direkcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Pārvadātāji un mazapdzīvotu teritoriju iedzīvotāji, kas katru gadu pēc kvantitatīvo kritēriju izvērtēšanas var mainīties - Līdumnieku pagastā, Rundēnu pagastā, Bērziņu pagastā, Vecumu pagastā, Šķaunes pagastā, Ipiķu pagastā, Kalncempju pagastā, Sausnējas pagastā, Murmastienes pagastā, Kabiles pagastā, Zalves pagastā, Pilskalnes pagastā, Sunākstes pagastā. |
| 2. | Tiesiskā regulējuma ietekme uz tautsaimniecību un administratīvo slogu. | Autotransporta direkcijai palielināsies administratīvais slogs, ņemot vērā, ka būs jāveic papildus datu apkopošana un apstrāde, sociālekonomisko datu apzināšana, ekonomiskā aktivitāte mazapdzīvotās teritorijās, kā arī informācijas nodošana un saskaņošana ar pārvadātājiem.  |
| 3. | Administratīvo izmaksu monetārs novērtējums | Ņemot vērā Autotransporta direkcijai ar Grozījumu projektu uzlikto papildu administratīvo slogu, prognozētais nepieciešamais finansiālais resurss un finansiālā ietekme lēšama 1708 *euro* gadā.

|  |  |  |
| --- | --- | --- |
| **Nepieciešamās darbības bezmaksas maršrutu ieviešanai** | **Laika patēriņš (h)** | **Algas stundas likme (EUR)** |
| Maršrutu tīkla atbilstības pārbaude bezmaksas maršrutu kvantitatīvajiem rādītājiem laiks  | 48 | 9.23 |
| Lēmuma pārskatīšana apstiprinātiem maršrutiem pēc 6 mēnešiem | 24 |
| Jautājuma sagatavošana apstiprināšanai, pielikumu gatavošana līgumu ar pārvadātājiem noslēgšanai | 21 |
| Līgumu sagatavošana (16 lotes kopā, neattiecas uz Pierīgu, Ogri) | 84 |   |
| Informācijas sagatavošana masu medijiem | 8 |   |
| Administratīvās izmaksas kopā (EUR) | 1707.55 |

 |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi  | 61 603 518 | 0 | 61 603 518 | 0 | 61 603 518 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 61 603 518 | 0 | 61 603 518 | 0 | 61 603 518 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi (31.06.00. apakšprogramma) | 61 603 518 | 0 | 61 603 518 | 0 | 61 603 518 | 0 | 0 |
| 2.1. valsts pamatbudžets, t.sk. (31.06.00. apakšprogramma) | 61 603 518 | 0 | 61 603 518 | 0 | 61 603 518 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme  | 0 | 0 | 0 | 0 | 0 | 0 | 0 |
| 3.1. valsts pamatbudžets  | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Potenciālie bezmaksas maršruti ir jau esoši, nerentabli maršruti, kuros zaudējumi tiek kompensēti no kārtējā gada valsts budžeta līdzekļiem. Negūto ieņēmumu daļa, kas netiks iekasēta šajos maršrutos, pārvadājot pasažierus, 2021.gadā (4 mēneši) lēšama 12 100 *euro* apmērā, un turpmākos 3 gadus ap 36 300 *euro* gadā, kas tiks segta esošā valsts budžeta ietvaros, neradot papildus ietekmi uz valsts budžeta izpildi. Lai nepalielinātu kopējos valsts budžeta izdevumus (valsts budžeta 31.06.00 apakšprogramma “Dotācija zaudējumu segšanai sabiedriskā transporta pakalpojumu sniedzējiem”) paredzēts veikt pasākumus izdevumu samazināšanai, piemēram, pārvadājumu uz komerciāliem principiem ieviešanu, vilcieniem paralēli kursējošo autobusu reisu samazināšanu, t.s. tehnisko reisu skaita samazināšanu, neiekļaujot tos maršrutu tīklā atbilstoši Ministru kabineta 2019.gada 4.jūnijā sēdē (prot. Nr.27 28.§) izskatītajā Informatīvajā ziņojumā “Par reģionālās nozīmes sabiedriskā transporta pakalpojumu attīstību 2021.-2030.gadam” norādītajam.  |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
|

|  |  |  |
| --- | --- | --- |
| 1. | Saistītie tiesību aktu projekti | Grozījumu projekts tiek virzīts vienlaikus ar Ministrukabineta noteikumu projektu “(VSS-334) “Grozījumi Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu””  |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par Grozījumu projektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā publicēts Satiksmes ministrijas tīmekļvietnē 2021. gada 12. martā.  <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi vai priekšlikumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Autotransporta direkcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Grozījumu projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

1. Apstiprināts ar Sabiedriskā transporta padomes 2019.gada 10.maija lēmumu Nr.3 “Par reģionālās nozīmes sabiedriskā transporta attīstības koncepciju (2021.- 2030.)” <http://www.atd.lv/sites/default/files/STPLemumi_10052019.pdf#overlay-context=lv/jaunumi/sabiedrisk%25C4%2581-transporta-padomes-l%25C4%2593mumi> [↑](#footnote-ref-1)
2. Informatīvais ziņojums “Par reģionālās nozīmes sabiedriskā transporta pakalpojumu attīstību 2021.-2030.gadam”. Pieejams - <http://tap.mk.gov.lv/mk/tap/?pid=40473219> [↑](#footnote-ref-2)
3. Likumprojekts “Grozījumi Sabiedriskā transporta pakalpojumu likumā” un tā sākotnējās ietekmes ziņojums (anotācija)[https://titania.saeima.lv/LIVS13/saeimalivs13.nsf/%200/ F97F5B1C80BB8941C225856500255980?OpenDocument#b](https://titania.saeima.lv/LIVS13/saeimalivs13.nsf/%200/%20F97F5B1C80BB8941C225856500255980?OpenDocument#b) [↑](#footnote-ref-3)
4. Noteikumu projekts "Grozījumi Ministru kabineta 2015.gada 28.jūlija noteikumos Nr.435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojumu tarifu"" un tā sākotnējās ietekmes ziņojums (anotācija) <http://tap.mk.gov.lv/lv/mk/tap/?pid=40500983> [↑](#footnote-ref-4)